Ukrainos stačiatikių bažnyčia

Ukrainos stačiatikių bažnyčia () – autokefalinė stačiatikių bažnyčia, 2019 m. įkurta Ukrainoje."Патріарший і Синодальний Томос надання автокефального церковного устрою Православній Церкві в Україні". PCU. Retrieved 22 June 2019. 2025 m. pabaigos duomenimis, ją pilnai pripažino 4 (iš 15) stačiatikių bažnyčios (Konstantinopolio, Graikijos, Kipro, Aleksandrijos). Kitos nėra išreiškusios pozicijos, arba priešinasi jai (Rusijos stačiatikių bažnyčia ir Serbijos stačiatikių bažnyčia).

Jai vadovauja Kyjivo ir visos Ukrainos metropolitas. Nuo 2019 m. juo yra metropolitas Epifanijus.

 Įkūrimo prielaidos 
Ukrainos stačiatikių bažnyčios pirmtaku buvo Kyjivo metropolija (), kuri įkurta 988 m. Kijevo Rusios žemėse apkrikštijus vietos pagonis. Ji buvo pavaldi Konstantinopolio patriarchatui. Tačiau nuo 1299 m. metropolijos galios centras persikėlė į Maskvą ir davė pradžią Maskvos metropolijai (o vėliau – Maskvos patriarchatui). Siekiant išvengti Maskvos religinės įtakos, 1316 m. LDK valdomose rusėnų teritorijose įkurta Lietuvos stačiatikių metropolija su centru Naugarduke, toliau palaikiusi ryšius su Konstantinopoliu. 1441 m. iš jos išaugo Kijevo, Haličo ir visos Rusios metropolija, kurios centru ilgainiui tapo Vilnius.Vortman, D. Navahrudak – Novhorod the Lithuanian (НОВОГРУДОК – НОВГОРОД ЛИТОВСЬКИЙ). Encyclopedia of History of Ukraine. 2010

1596 m. Abiejų Tautų Respublikoje Brastos unija visi valstybės stačiatikiai tapo unitais, ir pipažino Romos popiežiaus valdžią išlaikydami įprastinę bizantiškąją liturgiją.Pelesz, Julian (1881). Geschichte der Union der ruthenischen Kirche mit Rom. Woerl. pp. 1083–84. Tačiau dalis stačiatikių nenorėjo šios reformos, kas sukėlė nepasitenkinimą. 1620 m. sukilėliai užmezgė santykius su Konstantinopoliu ir atkūrė stačiatikių metropoliją. Jai priklausė ir kazokų Etmonatas, susikūręs po Chmelnickio sukilimo. Tuo metu Ukrainoje klestėjo stačiatikybė, pastatyta daug barokinių cerkvių.

Tarp 1686 ir 1722 m. ši metropolija pakeitė pavaldumą ir perėjo Maskvos patriarcho žinion. Iš pradžių kuriam laikui buvo atimtas metropolito titulas, vėliau metropolija buvo sistemingai silpninama uždarant vienuolynus, rusifikuojant. Dvasininkai paversti Rusijos imperijos tarnautojais.Paul Robert Magocsi, A History of Ukraine. Toronto: University of Toronto Press. ISBN 0-8020-0830-5

1918 m. po Pirmojo pasaulinio karo vėl atgimė viltis atsiskirti nuo Rusijos įtakos. 1921 m. paskelbta Ukrainos stačiatikių autokefalija, tačiau 1936 m. ji panaikinta sovietų valdžios. Dar kartą ji atkurta 1942 m., panaikinta 1945 m.

 Susikūrimas 
Ukrainai tapus nepriklausoma, jos stačiatikių bažnyčia suskilo į tris dalis. 
 Ukrainos stačiatikių bažnyčia (Maskvos patriarchatas) (UOC-MP). Toliau tęsė pavaldumą Maskvai ir sudarė didžiąją dalį Ukrainos stačiatikių. Jos būstinė yra Kijevo Pečorų laura. Dabartinis jos vadovas yra metropolitas Onufrijus.
 Ukrainos stačiatikių bažnyčia (Kyjivo patriarchatas) (UOC-KP). Įsikūrė 1992 m., kuomet metropolitas Filaretas II paliko bažnyčią ir buvo ekskomunikuotas Rusijos patriarcho. Jos būstinė buvo Šv. Vladimiro soboras, o vadovai titulavosi patriarchais, tačiau nebuvo pripažįstami nei Konstantinopolio, nei Maskvos. Šios bažnyčios pasekėjų buvo priskaičiuojama 25 proc. Ukrainos tikinčiųjų.
 Ukrainos autokefalinė stačiatikių bažnyčia (UAOC) buvo trečiasis bandymas atkurti Ukrainos bažnyčios autokefaliją. Jos būstinė buvo Šv. Andriaus soboras.
2018 m. dvi pastarosios bažnyčios ir dalis pirmosios dvasininkų priėmė sprendimą susijungti. Jungimąsi aktyviai palaikė ir Konstantinopolio patriarchas. Tų metų gruodžio 15 d. įvyko Susivienijimo taryba (), kurios metu sukurta Ukrainos stačiatikių bažnyčia, o pirmuoju metropolitu išrinktas Epifanijus."Ukrainian Autocephalous Orthodox Church ceases to exist". www.interfax-religion.com. 14 August 2019.

2019 m. Konstaninopolis patvirtino Ukrainos stačiatikiams autokefaliją. Šiuo pavyzdžiu pasekė ir Graikijos, Jeruzalės, Kipro, Aleksandrijos bažnyčios. Jos pripažįsta Ukrainos stačiatikių bažnyčią kaip vienintelę teisėtą Kyjivo metropolijos įpėdinę."Варфоломій привітав ПЦУ з річницею хрещення Русі-України". Гордон | Gordon. Retrieved 14 December 2023. Bulgarijos, Rumunijos ir Graikijos bažnyčios pasveikino naująjį metropolitą, o Rusijos ir Serbijos bažnyčios atmetė. Kitos bažnyčios nereagavo.

2019 m. pradžioje Ukrainos stačiatikių bažnyčia turėjo 44 vyskupijas, išsimėčiusias visoje šalyje."Зареєстровані статути перших єпархій ПЦУ". risu.org.ua. 26 March 2019. Retrieved 26 March 2019., o 2023 m. registruota ~8000 parapijų."Митрополит Епіфаній: «Ми просто терпимо присутність МП - вони не мають права перебувати на нашій території»". lb.ua (in Ukrainian). 6 January 2023. Iš jų pirmaisiais metais 540 parapijų perėjo iš UOC-MP. Nuo 2022 m. Rusijos invazija į Ukrainą pradžios parapijos ėmė masiškai pereiti iš Rusijos pusės į Ukrainos pusę.Maqbool, Aleem (15 April 2022). "'I'm shocked by my church leaders in Moscow' - priest in Ukraine". BBC News. Retrieved 23 April 2022. 2025 m. pabaigos duomenimis perėjusių parapijų yra beveik 2000, kas sudaro ~16 proc. visų parapijų.Мапа переходів парафій РПЦ до ПЦУ (активісти) 2024 m. rugpjūčio mėn. Vladimiras Zelenskis pasirašė įsakymą, uždraudžiantį UOC-MP."Ukraine adopts 'historic' law to ban Moscow-linked Orthodox Church". Al Jazeera. Retrieved 28 August 2024. 
 Nuorodos